./data/phi0428/phi001/phi0428.phi001.perseus-lat1.xml
Anonymous
Cuius provinciae civitates omnis evocat Tarsum, quod oppidum fere totius Ciliciae nobilissimum fortissimumque est  Ibi rebus omnibus provinciae et finitimarum civitatium constitutis cupiditate proficiscendi ad bellum gerendum non diutius moratur, magnisque itineribus per Cappadociam confectis biduum Mazacae commoratus Comana venit,1 vetustissimum et sanctissimum in Cappadocia Bellonae templum, quod tanta religionecolitur ut sacerdos eius deae maiestate, imperio, potentia secundus a rege consensu gentis illius habeatur  Id homini nobilissimo Lyeomedi Bithyno adiudicavit, qui regio Cappadocum genere ortus iure minime dubio, vetustate; tamen propter adversam fortunam maiorum suorum mutationemque generis intermisso sacerdotium id repetebat  Fratri autem Ariobarzanis Ariarathi, eum bene meritus uterque eorum de re publica esset, ne aut regni hereditas Ariarathen sollicitaret aut heres regni terreret Ariobarzanen, partem Armeniae minoris concessit, eumque Ariobarzani attribuit qui sub eius imperio ac dicione esset 1 Ipse iter inceptum simili velocitate conficere coepit